มานานแล้วนะคะ ตอนมีโปรโมชั่นน่าสนใจชื่อ Fish From the Market into your plate หรือ จับปลาสดมาใส่จาน (หุหุ แปลเอง) สั้นๆ ง่ายๆ โปรโมชั่นปลา นั่นเองค่ะ มาดูกันเลย
เริ่มจาก Highlight กระบะน้ำแข็งมีปลาสดๆ โชว์อยู่ มีปลาอินทรีย์ ปลากะพงขาว ปลากะพงแดง ปลาทับทิม ปลาบึก แน่นอนว่าเมนูปลาเด็ดๆแบบนี้ ต้องฝีมือเชฟชิน เท่านั้นค่ะ เราก็สั่งปลาแต่ละชนิดไปทำอาหารตามใจชอบเลยค่ะ  เนื่องจากมาหลายท่าน เชฟจึงจัดปลาให้เป็นตัวเลยค่ะ แต่ถ้ามาน้อยคน เชฟก็จะแล่ปลาเป็นชิ้นทำเป็นเมนูให้เราค่ะ สั่งแล้วก็ไปรอที่โต๊ะเลย ระหว่างนี้ก็ชิมอย่างอื่นไปก่อน มีก๋วยเตี๋ยวต้มยำปลาดอลลี่ กับข้าวแบบไทย มี แกงเขียวหวานหมู หมูผัดพริกไทยดำ ปลาดุกผัดเผ็ด ต้มยำไก่  ยำปลาดุกฟู ยำปลาสลิดทอดรสแซ่บ ของทานเล่นแบบไทยมีทอดมันกุ้งและถุงทอง 
มุมอาหารอินเตอร์มีสลัดบาร์ สลัดพร้อมทาน สลัดกุ้งสดเด้งๆ ชอบค่ะ สลัดแฮม สลัดทูน่าข้าวโพดลูกสาวก็ชอบเลย และพาสต้าผัดซอสครีมกับแฮมก็รสดีค่ะ 
มาอีกมุมมีซุปสไตล์อิตาเลี่ยน หมูห่อเบคอนย่างราดซอส ชิ้นหนาถูกใจ ผักย่าง มันฝรั่งอบ สตูเนื้อแบบละลายในปาก 
ยังมีมุมขนมปัง และชีสค่ะ ส่วนใครชอบไวน์ก็สั่งเพิ่มกันได้ค่ะ
มุมซูชิก็มี 
ตักมาชิมกัน 
สั่งก๋วยเตี๋ยวไว้มาเสิร์ฟแล้ว บะหมี่เหลืองเส้นนุ่ม น้ำต้มยำอร่อยๆ พร้อมเนื้อปลาดอลลี่และเห็ดค่ะ
แล้วเมนูปลาก็ทยอยมาค่ะ 
ต้มยำปลาบึก ไม่คาว เนื้อแน่น สด ชอบเลย
ปลากะพงทอดสามรส อันนี้ก็ถูกใจทุกคน
ปลาทับทิบทอดราดน้ำยำมะม่วง อร่อยๆ
และพลาดไม่ได้ ปลาอินทรีย์ของชอบ เชฟไปทำเป็นสเต็กย่างซอสเทอริยากิ สุดยอดมากค่ะ เนื้อปลาสดหวานแน่น ทานกับข้าวสวย 
อิ่มแล้วก็ไปดูของหวานค่ะ เค้กต่างๆ มีเค้กมูสช็อคโกแลต โอเปร่าเค้ก เค้กมูสสตอเบอร์รี่ ท็อฟฟี่เค้ก 
ขนมแบบไทย ครองแครงน้ำกะทิ มันเชื่อม ฝอยทาง ทองหยอด ตะโก้เผือก 
น้ำแข็งไสก็มี ไอศกรีมก็มา
ปิดท้ายด้วยผลไม้สด ส่วนใครจะทานชาหรือกาแฟตบท้ายก็สั่งได้เลยค่ะ
ก็ถือเป็นบุฟเฟ่ต์นานาชาติย่านนนทบุรี ที่อาหารหลากหลาย คุณภาพดีระดับโรงแรม 4 ดาว มีธีมที่น่าสนใจสลับสับเปลี่ยนอยู่เรื่อยๆ 
